open-index/open-wikipedia-markdown huggingface dataset:
Ceratophyus

***Ceratophyus*** er en slekt av biller i familiegruppen tordivler.

## Utseende
Nokså store (18 - 30 millimeter), blankt svarte tordivler. Kroppsformen er noe slankere og mer jevnbred enn mange andre medlemmer av denne gruppen. Hannen har ett horn på hodet og et langt horn på pronotum, dette mangler hos hunnen. Dekkvingene har kraftige lengdefurer, beina er kraftige gravebein.

## Levevis
Disse billene er knyttet til husdyr og larvene lever av møkk nede i dype tunneler som foreldrene har gravd ut. Derfor finnes tordivlene helst på steder der bakken er lett å grave i, særlig på sandjord. De voksne billene flyr gjerne i skumringen, og lager en brummende lyd.

## Utbredelse
Slekten er utbredt i Sør-Europa og Nord-Afrika og videre østover til Sichuan, dessuten finnes det én art i California.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Scarabaeoidea
**** Familien tordivler, Geotrupidae
***** Underfamilien Geotrupinae
****** Slekten ***Ceratophyus*** Fischer von Waldheim, 1823 
******* *[[Ceratophyus dauricus]]* Jekel, 1866 - Mongolia og den asiatiske delen av Russland
******* *[[Ceratophyus gopherinus]]* Cartwright, 1966 - California
******* *[[Ceratophyus hoffmannseggi]]* (Fairmaire, 1856) - Marokko, Spania og Portugal
******* *[[Ceratophyus kabaki]]* Nikolajev, 2007 - Kina, Sichuan
******* *[[Ceratophyus maghrebinicus]]* Hillert & Král, 2013 - Algerie og Libya
******* *[[Ceratophyus martinezi]]* Lauffer, 1909 - Spania
******* *[[Ceratophyus mesasiaticus]]* Medvedev & Nikolajev, 1974 - Kasakhstan, Kirgisistan, det vestlige Kina
******* *[[Ceratophyus polyceros]]* (Pallas, 1771) - Kasakhstan, Kirgisistan, Russland
******* *[[Ceratophyus rossii]]* Jekel, 1866 - Italia
******* *[[Ceratophyus schaffrathi]]* Hillert & Král, 2013 - Hellas
******* *[[Ceratophyus sinicus]]* Zunino, 1973 - Kina, Mongolia
******* *[[Ceratophyus sulcicornis]]* (Fairmaire, 1887) - India, Nepal

## Kilder
* O. Hillert og D. Král (2013) Description of two new *Ceratophyus* (Coleoptera: Geotrupidae) species from the Mediterranean region along with annotated checklist of the genus. *Acta Soc. Zool. Bohem*. 77 : 173–186. https://www.zin.ru/animalia/coleoptera/pdf/hillert_kral_2013_ceratophyus_aszb.pdf
* Fauna Europaea Web Service Version 2.4 (2011) Utbredelsesdatabase for europeiske dyr 

## Eksterne lenker
*
Jimmy Hare

**James H. «Jimmy» Hare** (født 3. oktober 1856 i London, død 24. juni 1946) var en engelsk fotojournalist, aktiv mellom 1898 og 1931. Han var en sentral fotograf i fem større kriger, og arbeidene hans gjorde at oppdragsgiveren *[[Collier's]]* økte stort i opplag.

## Referanser
Ceratotrupes

***Ceratotrupes*** er en slekt av biller i familiegruppen tordivler. 

## Utseende
Middelsstore (ca. 12 - 18 millimeter), kraftige, blankt svarte tordivler. Kroppsformen er litt avlang. Hannen har et horn på hodet og midten av pronotum er noe framskutt. Dekkvingene har kraftige lengdefurer, beina er kraftige gravebein.

## Levevis
Disse billene er knyttet til husdyr og larvene lever av møkk nede i dype tunneler som foreldrene har gravd ut. Derfor finnes tordivlene helst på steder der bakken er lett å grave i, særlig på sandjord. De voksne billene flyr gjerne i skumringen, og lager en brummende lyd. 

## Utbredelse
Slekten er utbredt i Mellom-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Scarabaeoidea
**** Familien tordivler, Geotrupidae
***** Underfamilien Geotrupinae
****** Slekten ***Ceratotrupes*** Jekel, 1866 
******* *[[Ceratotrupes bolivari]]* Halffter & Martínez, 1962 - Mexico
******* *[[Ceratotrupes fronticornis]]* (Erichson, 1847) - Mexico
******* *[[Ceratotrupes sturmi]]* (Jekel, 1865)

## Kilder

## Eksterne lenker
* Bilde av ''Ceratotrupes bolivari'', hann 
* Bilde av ''Ceratotrupes bolivari'', hunn
* Bilde av ''Ceratotrupes fronticornis'', hann og hunn
* Bilde av ''Ceratotrupes sturmi''
*
Nyhetsformidling i Norge - Norsk Telegrambyrå 1867 - 1967

***Nyhetsformidling i Norge - Norsk Telegrambyrå 1867 - 1967*** er  Norsk Telegrambyrås 100-års historiebok, utgitt i forbindelse med byråets jubileum 1. september 1967.

Beslutningen om bokutgivelsen ble fattet av NTBs styre i februar året før, da styret gikk inn for å utgi «en beretning av rimelig omfang» om byråets historie. Man ønsket en framstilling som bygget på alt tilgjengelig kildemateriell fram til 1945, *«men som nøyet seg med å skissere utviklingen videre i hovedtrekkene»*. Skulle man tatt for seg historien etter 1945 grundig måtte man referert landssviksaker og «æresrettssaker» mot NTB-medarbeidere som hadde vært NS-medlemmer under krigen. I 1967 var dette fortsatt svært betent. 

Jubileumsboka ble forfattet av NTBs utenriksredaktør Helge Giverholt. Den er på vel 200 sider, i hardcover, illustrert og utstyrt med både kildeoversikt og navneregister. 

NTBs internblad *NoTaBene* fortalte i 1967 om arbeidet med bedriftshistorien: «I halvannet år har Giverholt viet hele sin fritid til arbeidet med boken, som er blitt betegnet som et pionerverk i pressehistorie, særlig på grunn av det kompliserte arbeidet med å kartlegge kildematerialet.» 

Forfatteren selv framhevet den danske lederen for Ritzaus Bureau - Gunnar R. Næsslund - og det danske byråets arkiv for mye bistand når det gjaldt kildematerialet fra NTBs tidligste tid.

## Referanser
Oktroa

**Oktroa** (av fransk **octroi** ≈ *bevilling* og latin *auctoritas* ≈ *innflytelse*) er en tillatelse eller et privilegiebrev fra staten til å drive en bestemt form for økonomisk virksomhet eller selskap.  

De første danske aksjeselskaper og banker måtte ha kongens oktroa for å kunne opprette selskapet. Den første danske aksjevirksomhet som fikk utstedt en oktroa var det Det Danske Ostindiske Kompani, som ble stiftet i 1616. En oktroa gjorde det mulig å tiltrekke kunnskap og kapital til landet uten selv å investere kapital. 

Når kongen oktrojerte en grunnlov, innebar det at han egenmektig utstedte grunnloven.  

## Referanser
Marienborg (Danmark)

**Marienborg** er en eiendom i Sorgenfri Sogn ved Frederiksdal i Lyngby-Tårbæk kommune nord for København, som er stilt til rådighet for Danmarks statsminister som bolig og til representasjon. I 1981 brukte Anker Jørgensen for første gang Marienborg til opptak av statsministerens nyttårstale, fordi Statsministeriet var under flytting. Siden 1986 har det vært fast tradisjon at Marienborg har dannet ramme om nyttårstalene. Det er likeledes på Marienborg at de såkalte Marienborg-møtene om folkeskolen avholdes.

Marienborg ligger øverst i en 8,8 hektar stor park ned til Lyngby Sø. Eiendommen med tilhørende tjenestebolig og tidligere et mindre drivhusgartneri brukes i dag primært til møter, middager og offisielle sammenkomster med statsministerparet som verter. I enkelte perioder har Marienborg dog også fungert som privatbolig for eksempelvis statsminister Hilmar Baunsgaard.

Eiendommen ble bygget cirka 1745. Marienborg ble oppført som sommerbolig for sjøoffiser og direktør for Asiatisk Kompani Olfert Fas Fischer. Navnet stammer fra 1795, da eierens hustru, Marie Lindencrone, fikk stedet oppkalt etter seg.

I 1934 ble eiendommen kjøpt av høyesterettssakfører Christian Ludvig David, som i 1960 testamenterte bygningene, området og innboet til staten, som overtok Marienborg den 1. januar 1962. C.L. David, som bygget opp Davids Samling, ligger begravet i slottsparken. 

Marienborg ble fredet i 1964.

## Referanser
Xidi

**Xidi** (kinesisk:西递) var en landsby i Anhui-provinsen i Sørvest-Kina som ble bygget i Huangyou-perioden av Keiser Renzong av Song som kalte landsbyen *Xichuan* (Vestelva).

## Bilder

Image:Xidi - 05.JPG|
File:Xidi-敬爱堂 20141110.JPG|
File:Xidi-膺福堂 20141110.JPG|
File:Xidi-惇仁堂 20141110.JPG|


## Eksterne lenker
*UNESCO Xidi og Hongchun (engelsk)
*Xidi og Hongchun-landsbyene  (engelsk)
Therese Eia Lerøen

**Therese Eia Lerøen** (født 13. oktober 1990) er politisk rådgiver (H) og tidligere leder av Norsk studentorganisasjon. Hun vokste opp i Stavanger og studerte på førskolelærerutdanningen ved Høgskolen i Oslo og Akershus (HiOA). 

I studietiden på HiOA hadde hun flere verv, deriblant som leder for studentrådet på førskolelærerutdanningen, leder av studentenes fakultetsråd ved fakultet for lærerutdanning og internasjonale studier, fagpolitisk ansvarlig på fulltid i Studentparlamentet og studentrepresentant i høyskolestyret. 

Hun var fagpolitisk ansvarlig i Norsk studentorganisasjon (NSO) i 2014/2015, før hun tok over som leder av organisasjonen i 2015/2016. Lerøen begynte i 2016 som rådgiver i Høyres stortingsgruppe.

## Referanser
Stein Hallingstad

**Stein Hallingstad** (født 29. mai 1965, død 26. mai 2011) var en norsk næringslivs- og medialeder. Han var administrerende direktør og sjefredaktør i bildebyrået Scanpix gjennom ti år. Han ledet byrået i en periode da det var i kraftig vekst og utvikling.

Han begynte i Norsk Telegrambyrå i 1999. Året etter ble han økonomisjef da Scanpix ble etablert ved fusjonen mellom Scan-Foto og fotodelen av NTB Pluss. To år senere tok Hallingstad over som administrerende direktør etter Tore Sannum.

På 1990-tallet var han særs aktivt i Ullern Fotball. I 2006-2010 var han i styret i Ullern Fotball, der han var leder fra 2007 til 2009.

Hallingstad døde etter lang tids kreftsykdom, bare 45 år gammel. 

## Referanser


## Kilder
*«Scanpix-sjefen er død», E24 27. mai 2011
Montreal Gazette

***Montreal Gazette***, tidligere kalt ***The Gazette***, er den eneste engelskspråklige dagsavisen utgitt i  Montreal, Canada. Avisen ble grunnlagt i 1778 av Fleury Mesplet. *Gazette* er Canadas eldste eksisterende avis.

## Referanser


## Eksterne lenker
*
Ølmonopol

**Ølmonopol** er en ordning hvor omsetning av vanlig og sterkere øl, er begrenset til egne kommunale eller private ølutsalg. Norges siste ølmonopol ble nedlagt i 2012.

Formålet med egne ølutsalg er blant annet å holde drikkevarer atskilt fra næringsmidler og dagligvarer og å føre bedre kontroll med salget. Sine fremste tilhengere har ølmonopolet på deler av Sørlandet og Vestlandet, samt i Nordland fylke.

I begynnelsen av 1990-årene, hadde over seksti kommuner ølmonopol med kommunale eller private utsalg. Deretter har antallet sunket. I årene 2000–2005, hadde under tjue kommuner fortsatt ølmonopol. I årene 2005–2010, var det rundt seks kommuner igjen. I 2012 ble det siste ølmonopolet lagt ned i Fauske.

## Se også
* Vinmonopolet

## Referanser
Dear Heather

***Dear Heather*** er Leonard Cohens ellevte studioalbum. Det ble utgitt av Columbia Records i 2004.

Standardlåten «Tennessee Waltz» spilte Cohen første gang rundt 1980 og er en av få coverversjoner Cohen spilte inn. «To a Teacher» er et dikt fra *Spice Box of Earth* (1961). Albumet ble spilt inn i Cohens hjemmestudio og beskrives som hans mest eksperimentelle. Noen sanger har bare kvinnestemmer, i andre kombineres hans talestemme med kvinnestemmene. Albumet solgte bra i Europa og Canada men dårlig i USA, og ble da oppfattet som Cohens siste album.

Cohen satte musikk til F.R. Scotts «A Villanelle for Our Time» og Scotts lyrikk kom med det ut til et nytt publikum.

## Spor

Alle sanger er skrevet av Cohen dersom ikke annet er angitt.

#«Go No More A-Roving» (tekst av Lord Byron, «So, we'll go no more a roving») – 3:40
#«Because Of» – 3:00
#«The Letters» (Cohen og Sharon Robinson) – 4:44
#"Undertow" – 4:20
#"Morning Glory" – 3:28
#"On That Day" (Cohen og Anjani Thomas) – 2:04
#"Villanelle for Our Time" (tekst av F. R. Scott) – 5:55
#"There for You" (Cohen og Robinson) – 4:36
#"Dear Heather" – 3:41
#«Nightingale» (Cohen og Thomas) – 2:27
#"To a Teacher" – 2:32
#"The Faith" (basert på folkemusikk fra Quebec, «Un Canadien errant») – 4:17
#«Tennessee Waltz» (Redd Stewart, Pee Wee King, utvidet av  Cohen), live på Montreux Jazz Festival – 4:05

Sporene 1, 3 og 8 ble produsert Sharon Robinson. Sporene 2, 4–5, 7, 9 og 11 ble produsert av Leanne Ungar. Spor 6 av Anjani Thomas. Spor 10 av Thomas og Ed Sanders. Spor 12 av Leanne Ungar og Henry Lewy. Spor 13 ble produsert Leonard Cohen i 1985.

## Medvirkende

*Leonard Cohen – vokal, gitar, jødisk harpe
*Sharon Robinson – vokal, arrangement
*Anjani Thomas – vokal, kor; piano på «On That Day», «Nightingale» og «Tennessee Waltz»
*Bob Sheppard – saxofon på «Go No More A-Roving»
*Garth Hudson – trekkspill på «The Faith»
*Roscoe Beck – bass på «The Faith»
*Raffi Hakopian – fiolin på «The Faith»
*John Bilezikjian – oud på «The Faith»

## Litteratur
*

## Referanser


## Eksterne lenker
*
Sveits’ høyesterett

**Sveits’ høyesterett** er den føderale høyesteretten i Sveits. Domstolen er organisert i syv avdelinger, med fem eller seks dommere hver. Domstolen holder rett i det føderale tinghuset i Lausanne, med unntak av trygderettsavdelingene som holder til i Luzern.

Domstolens jurisdiksjon omfatter:
* føderal rett
* folkerett
* inter-kantonal rett
* kommunal autonomi
* borgerrettigheter

## Referanser


## Eksterne lenker
* http://www.bger.ch/
Ragnvald Tønsager

**Ragnvald Tønsager** (født 22. oktober 1888, død 2. desember 1964) var en norsk arkitekt.

Han hadde eget arkitektkontor i Oslo fra 1921 og tegnet over fire tiår en rekke bolig-, kontor- og industribygg i Oslo. I samme periode var han lærer ved Oslo elementærtekniske aftenskole. Stilmessig beveget Tønsager seg, i likhet med en rekke av den tids arkitekter,  fra nyklassisisme og over i funksjonalisme.

Tønsager er gravlagt på Nordre gravlund.

## Verker i utvalg
(Alt i Oslo med mindre annet er nevnt.)
* Leiegård i 4 etasjer samt underetasje, Gyldeløves gate 28 (1925)
* Leiegård i 4 etasjer samt underetasje og loft, Odins gate 34 (1925)
* Leiegård i 5 etasjer med loft, Hagegata 36 (1927)
* Boliggårder i A/S Sommerfrydløkken: Bisp Nikolas' gate 6, Hertug Skules gate 2–14, Kjølberggata 18–22 og Sigurds gate 15–17 (1928)
* To tomannsboliger i Drammensveien 104H–J og 104K–L (1928)
* Boliggård i fire etasjer samt underetasje, Gyldeløves gate 26 (1928)
* Enebolig i 2 etasjer i Drammensveien 104C–D (1929)
* Leiegård i 5 etasjer med loft, Gjøvikgata 7 (1937)
* Boligblokker i 4–5 etasjer for Trasopløkka A/S: Gjøvikgata 6, Maridalsveien 171–173, Trasopgata 2–4 og Treschows gate 15–17 (1937–39)
* Leiegård i 4–5 etasjer i Von der Lippes gate 15 (1938)
* *Reistadgården*, kontor- og trykkerigård i Nedre Vollgate 9 (1938)
* Bygård i Bygdøy allé 39, med bl.a. Gimle kino (1939, sammen med Gunnar Schultz)
* Leiegård i 5 etasjer, Industrigata 57 (1939)
* Industri- og kontorbygg i 5 etasjer, Malmøgata 7 (1939)
* Boligblokker i Tøyenparkens boligselskap, Monrads gate 1–3 og Ringgata 2–4 (1939, sammen med Jacob Hansen)
* Leiegård i 6 etasjer i Balders gate 4 (1940)
* Kontor- og trykkeribygning i 7 etasjer, Nedre Vollgate 8 (1940–43)
* Grand hotell Bellevue, Åndalsnes (1948)
* Boligblokk i 5 etasjer, Trasopgata 3 (1949)
* Boligblokk i 8 etasjer, Treschows gate 19 (1950)
* Boligblokk i 7 etasjer samt underetasje, Treschows gate 21 (1951)

## Referanser


## Kilder
*
F.R. Scott

**Francis Reginald Scott**, kjent som **Frank Scott** eller **F.R. Scott**, (født 1. august 1899, død 30. januar 1985) var en kanadisk dikter, politiker og forfatningsekspert. Han var professor i jus ved McGill University fra 1955 og dekan 1961-1964. Han arbeidet for å styrke sivile, individuelle rettigheter mot statsmakten. Pierre Trudeau var en av hans disipler, de to hadde blant samarbeidet faglig i 1950-årene.

Han medvirket til etableringen av det sosialdemokratiske partiet Co-operative Commonwealth Federation (CCF) og dets etterfølger New Democratic Party. Scott vant Canadas fremste litteraturpris, Governor General's Award, to ganger - en gang for poesi og en gang for faglitteratur.."

Scott var leder av CCF 1942-1950. I 1952 var han FNs utsending til Burma og bisto med organiseringen av en sosialistisk stat.

Leonard Cohen satte musikk til Scotts «A Villanelle for Our Time» og spilte den inn på *[[Dear Heather]]*. Scotts lyrikk kom med det ut til et nytt publikum.

## Referanser
Bobby King

**Bobby King** (født 28. juli 1944 i Lake Charles, Louisiana, USA) er en amerikansk sanger innenfor gospel, R&B og soul. 

Han etablerte en duo sammen med  Terry Evans tidlig på 1970-tallet.  Fra 1973 har King medvirket på de fleste av Ry Cooders innspillingen. Han medvirket på som ledende korist på Bruce Springsteens turné i 1992-93. Evans og King har også medvirket på innspillinger av Bob Dylan, John Fogerty, Harrison Kerle and Boz Scaggs.

King har gitt ut soloalbum *Bobby King* (1981) og *Love in the Fire* (1984), og to album med Terry Evans, *Live and Let Live!* (1988) og *Rhythm, Blues, Soul & Grooves* (1990). 

## Referanser


## Eksterne lenker
*
Cnemotrupes

***Cnemotrupes*** er en slekt av biller i familiegruppen tordivler. 

## Utseende
Middelsstore (ca. 20 - 25 millimeter), kraftige, blankt svarte tordivler, gjerne med metallisk glans. Kroppsformen er litt avlang. Dekkvingene har kraftige lengdefurer, beina er kraftige gravebein.

## Levevis
Disse billene er knyttet til husdyr og larvene lever av møkk nede i dype tunneler som foreldrene har gravd ut. Derfor finnes tordivlene helst på steder der bakken er lett å grave i, særlig på sandjord. De voksne billene flyr gjerne i skumringen, og lager en brummende lyd. 

## Utbredelse
Slekten er utbredt i Mellom-Amerika. 10 av artene forekommer i Mexico 

## Systematisk inndeling
Slekten blir av og til plassert som en underslekt av *[[Geotrupes]]*.

* Ordenen biller, Coleoptera
** Underordenen Polyphaga
*** Overfamilien Scarabaeoidea
**** Familien tordivler, Geotrupidae
***** Underfamilien Geotrupinae
****** Slekten ***Cnemotrupes*** Jekel, 1866 
******* *[[Cnemotrupes blackburni]]* (Fabricius, 1781)
******* *Cnemotrupes cnephosus* Howden, 1964
******* *Cnemotrupes guerreroensis* Howden, 1964
******* *Cnemotrupes herbeus* Jekel, 1866
******* *Cnemotrupes lobatus* Howden, 1974
******* *Cnemotrupes nebularum* Howden, 1964
******* *Cnemotrupes occidentalis* (Horn, 1880)
******* *Cnemotrupes pecki* Howden, 1974
******* *Cnemotrupes pinalonensis* Howden, 1994
******* *Cnemotrupes sallaei* (Jekel, 1866)
******* *Cnemotrupes semiopacus* (Jekel, 1866)
******* *Cnemotrupes sobrinus* Jekel, 1866
******* *Cnemotrupes splendidus* (Fabricius, 1775)
******* *Cnemotrupes truncaticornis* Howden, 1964
******* *Cnemotrupes ulkei* (Blanchard, 1888)
******* *Cnemotrupes viridiobscurus* Jekel, 1866

## Referanser


## Eksterne lenker

*
5. divisjon fotball for menn (Nordmøre og Romsdal)

**[[5. divisjon fotball for menn]] ([[Nordmøre og Romsdal Fotballkrets|Nordmøre og Romsdal]])** er en regionalliga i fotball under Nordmøre og Romsdal Fotballkrets. Siden 2011-sesongen har 5. divisjon vært det nest høyeste nivået i det regionale divisjonssystemet. Til og med 2012-sesongen var divisjonen det laveste nivået i kretsen, før en 6. divisjon ble opprettet i kretsen foran 2013-sesongen.

## Tabeller

### [[5. divisjon fotball for menn 2024|2024]]

### [[5. divisjon fotball for menn 2023|2023]]

### [[5. divisjon fotball for menn 2022|2022]]

### [[5. divisjon fotball for menn 2021|2021]]

### [[5. divisjon fotball for menn 2020|2020]]

### [[5. divisjon fotball for menn 2019|2019]]

### [[5. divisjon fotball for menn 2018|2018]]

### [[5. divisjon fotball for menn 2017|2017]]

### [[5. divisjon fotball for menn 2016|2016]]

### [[5. divisjon fotball for menn 2015|2015]]

### [[5. divisjon fotball for menn 2014|2014]]

### [[5. divisjon fotball for menn 2013|2013]]

### [[5. divisjon fotball for menn 2012|2012]]

#### Avdeling 1

#### Avdeling 2

#### Avdeling 3

### [[5. divisjon fotball for menn 2011|2011]]

#### Avdeling 1

#### Avdeling 2

#### Avdeling 3

### [[5. divisjon fotball for menn 2010|2010]]

#### Avdeling 1

#### Avdeling 2

### [[5. divisjon fotball for menn 2009|2009]]

#### Avdeling 1

#### Avdeling 2

### [[5. divisjon fotball for menn 2008|2008]]

#### Avdeling 1

#### Avdeling 2

#### Avdeling 3

## Eksterne lenker
*
International Motorsports Hall of Fame

**International Motorsports Hall of Fame** er et æresgalleri dedikert for å minnes de som har bidratt mest til bilsport og båtsport, enten som fører, eier, konstruktør eller ingeniør. Selv om folk fra mange nasjonaliteter er blitt innlemmet, blant annet legender som Juan Manuel Fangio, Stirling Moss og Ayrton Senna er flertallet av de innlemmede amerikanske førere som konkurrerte i innenlandske racingserier (spesielt NASCAR). Siden 2003 er bare to ikke-amerikanere blitt innlemmet.

## Grunnleggelsen
Æresgalleriet ble opprettet i 1982 av Bill France, grunnleggeren av NASCAR, og museumsbygningen ligger i Lincoln i Alabama, i tilknytning til Talladega Superspeedway.

## Kvalifikasjoner
For å bli nominert må personen ha vært pensjonert fra sin spesialitet i motorsport i minst fem år, med mindre det er godkjent på spesielle vilkår (alder eller verdig til spesiell tidlig innlemmelse). Kandidatene blir stemt på av et panel på 150 medlemmer fra amerikansk bilsport og bilsportsmedia.

På grunn av åpningen av NASCAR Hall of Fame, var det ingen som ble innlemmet i 2010.

## Listen over innlemmede

## Referanser
6. divisjon fotball for menn (Nordmøre og Romsdal)

**[[6. divisjon fotball for menn]] ([[Nordmøre og Romsdal Fotballkrets|Nordmøre og Romsdal]])** er en regionalliga i fotball under Nordmøre og Romsdal Fotballkrets, som først ble tatt i bruk av denne kretsen foran 2013-sesongen og er det laveste nivået i kretsen.

## Tabeller

### [[6. divisjon fotball for menn 2022|2022]]

;Avdeling 1

;Avdeling 2

;Avdeling 3

### [[6. divisjon fotball for menn 2021|2021]]

;Avdeling 1

;Avdeling 2

### [[6. divisjon fotball for menn 2020|2020]]

;Avdeling 1

;Avdeling 2

;Avdeling 3

### [[6. divisjon fotball for menn 2019|2019]]

;Avdeling 1

;Avdeling 2

;Avdeling 3

### [[6. divisjon fotball for menn 2018|2018]]

#### Avdeling 1

#### Avdeling 2

### [[6. divisjon fotball for menn 2017|2017]]

#### Avdeling 1

#### Avdeling 2

#### Kvalifisering til [[5. divisjon fotball for menn 2018|5. divisjon 2018]]

### [[6. divisjon fotball for menn 2016|2016]]

#### Avdeling 1

#### Avdeling 2

#### Avdeling 3

### [[6. divisjon fotball for menn 2015|2015]]

#### Avdeling 1

#### Avdeling 2

### [[6. divisjon fotball for menn 2014|2014]]

#### Avdeling 1

#### Avdeling 2

### [[6. divisjon fotball for menn 2013|2013]]

#### Avdeling 1

#### Avdeling 2

## Eksterne lenker
*
Liste over statsledere i 1981

## Europa
 

## Nord-Amerika og Karibia

## Oseania

## Sør-Amerika

## Bildegalleri

## Referanser


## Eksterne lenker
* http://www.portalestoria.net/rulers%20countryby.htm 
* Herskere
* [CIDOB Foundation](http://www.cidob.org/es/documentacion/biografias_lideres_politicos/(filtro)/activos)
Xeon

**Xeon** er et merkenavn på en grein av x86 mikroprosessorer som blir utviklet, produsert og markedsført av Intel, og som har arbeidsstasjoner, tjenere og innbakte systemer som marked. I forhold til majoriteten av Intels mikroprosessorer, har de den fordel at de gir høyere klokkefrekvens, flere kjerner, kan plasseres i flere socketer for symmetrisk flerprosessering og støtte for ECC-minne. Koprosessoren Intel Xeon Phi kan brukes sammen med enkelte Xeon mikroprosessorer for å øke ytelsen.

## Eksterne lenker
* Server processors at the Intel website
Ganns Potteri & Teglverk

**Ganns Potteri & Teglverk**, også skrevet **Ganns potteri- og teglverk** og omtalt som **Ganns**, var en norsk produsent av keramikk i Sandnes i Rogaland. Teglverket begynte virksomheten i 1873 og lagde teglstein, hånddreide husholdningsvarer og eksklusiv keramikk, både glasert og uglasert. 

I 1974 gikk Ganns sammen med Graverens Teglverk og danna A/S Gann-Graveren, et selskap som seinere ble kalt Sandnes Tegl AS. Det ble lagt ned i 1994.


File:Ganns Potteri & Teglverk - Fo30141603310199.jpg|Glaserte krukker ved Ganns i 1953
File:Ganns Potteri & Teglverk - Fo30141603310207.jpg|Pottemaker ved dreieskiva i 1953


## Teglverks- og pottemakerindustrien i Sandnes

Det finnes leirgrunn overalt i Sandnes, og den første produksjonen av tegl på stedet kom i gang allerede 1783–84. Etter hvert som teglverks- og pottemakerindustrien vokste, oppsto byen og en kunne snakke om «de sju teglverka i Sandnes»:
#Sandnæs teglverk (Gamlaverket, 1784–1916)
#Graverens teglverk (Østraadts Teglværk, 1852–1997)
#Ullendals teglverk (Graverens teglverk nr. 3, 1860–1976)
#Altona Teglverk (1854-1920)
#Nynæs teglverk (O.C. Østraadt AS) (1873–1959)
#Ganns potteri- og teglverk (1873–1976)
#Lura teglverk limit (1900–1917)

## Referanser


## Eksterne lenker
*
Kongedømmet Bosnia

**Kongedømmet Bosnia** (bosnisk: **Bosansko kraljevstvo**) er et tidligere kongedømme i området hvor dagens Bosnia-Hercegovina ligger. Kongedømmet var føydalistisk. Kongedømmets første konge var Tvrtko I. Under Tvrtko vokste Bosnia i størrelse og makt og i 1377 ble et selvstendig kongedømme. Han kronet seg selv som «konge av Serbia og av hele Bosnia». Etter hans død i 1391 falt Bosnia i tilbakegang. Det osmanske rike hadde allerede begynt sin erobring av Europa og innebar en betydelig trussel mot hele Balkan gjennom hele første halvdel av 1400-tallet. Etter tiår med politisk og sosial ustabilitet falt Bosnia for den osmanske invasjonen offisielt i 1463.

## Liste over ledere av Kongedømmet Bosnia
*Tvrtko I av Bosnia (første)
*Dabiša av Bosnia
*Jelena Gruba, dronning av Bosnia
*Ostoja av Bosnia
*Stephen Ostojić av Bosnia
*Tvrtko II av Bosnia
*Radivoj av Bosnia
*Thomas av Bosnia
*Stephen Tomašević av Bosnia (siste)

## Eksterne lenker
*https://archive.org/stream/monumentaserbic00miklgoog#page/n24/mode/1up
Oddrun Grønvik

**Oddrun Grønvik** (født 1947) er leksikograf, hovedredaktør for *[[Norsk Ordbok]]* og forsker på Universitetet i Oslo, der hun begynte som redaktør i juli 1987. Hun hadde ansvar for leksikografisk og digital utvikling og opplæring fra 2002 og var en av hovedredaktørene fra 2007 til 2015.

Etter å ha tatt artium på Grorud gymnas, studerte Oddrun Grønvik på Universitetet i Oslo og fra 1967 til 1970 på University of Oxford, hvor hun tok en bachelorgrad i engelsk språk og litteratur ved St Hilda's College. Deretter arbeidet hun et år i Sunday Times, London før hun fikk jobb som redaktør for barnebøker i Den norske Bokklubben.  Fra 1975 jobbet hun et år i skrivarstova i Noregs Mållag før hun i 1976 begynte som redaktør for generell litteratur i Forlaget Oktober. Etter tre år der var hun fra 1979 konsulent i Norsk språkråd til 1987. Hun tok hovedfag i 1985 på Universitetet i Oslo med en avhandling om *Målbruken i offentleg teneste 1930-1940*. Denne ble også gitt ut som bok på Det Norske Samlaget.

Sammen med  professor Herbert Chimhundu var Oddrun Grønvik fra 1991 til 2006 prosjektleder for ALLEX-prosjektet, et prosjekt mellom University of Zimbabwe og UiO for utvikling av ordbøker for afrikanske språk. For denne innsatsen ble hun tildelt graden Doctor of Letters (honorary) fra Universitetet i Zimbabwe da prosjektet ble avsluttet i 2006.

Blant mange verv kan nevnes at hun i 15 år, fra 1990 til 2005 var leder for foreningen for mukopolysakkaridosesykdommene i Norge. Fra 2000 til 2003 var hun medlem av fagnemnda i Norsk språkråd og fra 2007 til 2014 i Språkrådet sitt Fagråd for normering og språkobservasjon. Hun har også hatt flere verv i Norges Mållag og Studentmållaget i Oslo.

Oddrun Grønvik er datter av Einfrid Perstølen og Odd Lien Grønvik.

## Bibliografi
Oddrun Grønvik har skrevet vitenskapelige og populære artikler om norsk språk, språkutvikling, språknormering, leksikografi og digitalisering av språkressurser, særlig ordbøker. I mars 2017 hadde hun 152 publikasjoner i Cristin.

## Kilder
*Biografi i Helene Urdland Karlsen, Lars S. Vikør og Åse Wetås : *Livet er æve og evig er ordet*. Norsk Ordbok 1930 – 2016. Samlaget, 2016 ISBN 978-82-521-9008-3

## Eksterne lenker
*Intervju hos forskning.no i forbindelse med at Norsk Ordbok 2014 var fullført
*Om ALLEX hos uio
Mycotrupes

***Mycotrupes*** er en slekt av biller i familiegruppen tordivler. 

## Utseende
Middelsstore, mattsvarte tordivler. Hannen har et horn på hodet og en grop foran på pronotum, disse mangler hos hunnen. Dekkvingene er forholdsvis små og sammenvokste i midten. Forbeina har kraftige tenner på leggen, den ytterste tannen er kløvet hos hannen.

## Levevis
Artene er sterkt habitatspesialiserte og lever på tørre, sandete områder med åpen skog eller krattskog. De kan ete både gjødsel, eikenøtter og råtnende plantedeler som de graver ned. De voksne billene er aktive i vinterhalvåret. De kan ikke fly.

## Utbredelse
Slekten har en ganske begrenset utbredelse i det sørøstlige USA (Georgia, Florida og Sør-Carolina).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Scarabaeoidea
**** Familien tordivler, Geotrupidae
***** Underfamilien tordivler (Geotrupinae)
****** Slekten ***Mycotrupes*** LeConte, 1866 
******* *[[Mycotrupes cartwrighti]]* Olson & Hubbell, 1954
******* *[[Mycotrupes gaigei]]* Olson & Hubbell, 1954
******* *[[Mycotrupes lethroides]]* (Westwood, 1837)
******* *[[Mycotrupes pedester]]* Olson & Hubbell, 1954
******* *[[Mycotrupes retusus]]* LeConte, 1866 

## Kilder
* Olson, A.L. (1954) The burrowing beetles of the genus *Mycotrupes* (Coleoptera : Scarabaeidae: Geotrupinae) 1954. Part 1. A revision of the genus *Mycotrupes*, by Ada L. Olson and T.H. Hubbell Part 2. relationships and distribution of *Mycotrupes* by Theodore H. Hubbell Part 3. habits and life history of *Mycotrupes*, with a description of the larva of *Mycotrupes gaigei*, by Henry F. Howden. Museum of Zoology, University of Michigan, Miscellaneous Publications 084. Referanseside: http://www.worldcat.org/title/burrowing-beetles-of-the-genus-mycotrupes-coleoptera-scarabaeidae-geotrupinae-1954-part-1-a-revision-of-the-genus-mycotrupes-by-ada-l-olson-and-th-hubbell-part-2-relationships-and-distribution-of-mycotrupes-by-theodore-h-hubbell-part-3-habits-and-life-history-of-mycotrupes-with-a-description-of-the-larva-of-mycotrupes-gaigei-by-henry-f-howden/oclc/429796865

## Eksterne lenker
* bugguide.net - bildegalleri over nordamerikanske arter
*
Taurocerastes

***Taurocerastes*** er en slekt av biller i familien tordivler (Geotrupidae). Slekten omfatter bare én kjent art.

## Utseende
En middelsstor, blankt svart tordivel. Kroppen er bred og hvelvet. Hannen har et par kraftige, krumme horn på pronotum, disse er omtrent like lange som resten av pronotum, hunnen mangler disse. Dekkvingene er rundede og hvelvede med fine punktrader. Beina er kraftige gravebein.

## Levevis
Larvene utvikler seg i utgravde ganger og lever av gjødsel som foreldrene har gravd ned. Det har blitt observert av billene gravde ned sauemøkk i 10-35 centimeter dype ganger 

## Utbredelse
Arten lever i Patagonia (Argentina og Chile).

## Systematisk inndeling

* ordenen biller, Coleoptera
** underordenen Polyphaga
*** overfamilien Skarabider, Scarabaeoidea
**** familien tordivler, Geotrupidae
***** underfamilien Taurocerastinae
****** slekten ***Taurocerastes*** Philippi, 1866
******* *[[Taurocerastes patagonicus]]* Philippi, 1866

## Referanser


## Kilder
* Coleoptera Neotropical, *Taurocerastes patagonicus* http://www.coleoptera-neotropical.org/paginas/3nz_familias/SCARABAEOIDEA/1sp/1Geotrupidae/Taurocerastes-patagonicus.html

## Eksterne lenker
*
Enoplotrupes

***Enoplotrupes*** er en slekt av biller i familiegruppen tordivler. 

## Utseende
Ganske store (17 - 32 millimeter) og kraftige, brede, blankt svarte biller, ofte med tydelig metallglans. Slekten omfatter de største artene i familien tordivler. Hannen har et horn på hodet og et gaffelformet fremspring på pronotum som gjerne omslutter dette hornet. Pronotum er mye bredere enn langt. De korte, hvelvede dekkvingene har dype punktstriper. Beina er kraftige gravebein, som vanlig hos tordivler.

## Levevis
Som vanlig for tordivler graver disse billene lange ganger. Larvene fores med møkk.

## Utbredelse
Slekten er utbredt i overgangs-sonen mellom den palearktiske sone og Orientalske økosonen, med særlig mange arter i Kina, også i India, Myanmar og Vietnam.

## Systematisk plassering

* Ordenen biller, Coleoptera
** Underordenen Polyphaga
*** Overfamilien Scarabaeoidea
**** Familien tordivler, Geotrupidae
***** Underfamilien Geotrupinae
****** Slekten *Enoplotrupes* Lucas, 1869
******* Underslekten *Enoplotrupes* (i snever forstand)
******** *[[Enoplotrupes barmanicus]]* Gestro, 1888
******** *[[Enoplotrupes chaslii]]* (Fairmaire, 1886)
******** *[[Enoplotrupes crassicornis]]* Boucomont, 1905
******** *[[Enoplotrupes gaoligong]]* Král, Malý & Schneider, 2015
******** *[[Enoplotrupes howdeni]]* Král, Malý & Schneider, 2015
******** *[[Enoplotrupes kachinensis]]* Král, Malý & Schneider, 2015
******** *[[Enoplotrupes kubani]]* Král, Malý & Schneider, 2015
******** *[[Enoplotrupes kumei]]* Masumoto, 1991
******** *[[Enoplotrupes largeteaui]]* Oberthür, 1883
******** *[[Enoplotrupes monachus]]* Král, Malý & Schneider, 2015
******** *[[Enoplotrupes rhinoceros]]* Král, Malý & Schneider, 2012
******** *[[Enoplotrupes sharpi]]* Rothschild & Jordan, 1893
******** *[[Enoplotrupes sinensis]]* Lucas, 1869
******** *[[Enoplotrupes variicolor]]* (Fairmaire, 1886)
******* Underslekten *[[Gynoplotrupes]]* Oberthür, 1883
******** *[[Enoplotrupes bieti]]* Oberthür, 1883
******** *[[Enoplotrupes gansuensis]]* Král, Malý & Schneider, 2015
******** *[[Enoplotrupes latus]]* Boucomont, 1909
******** *[[Enoplotrupes yunnanus]]* (Fairmaire, 1888)
******* Underslekten *[[Tyrannotrupes]]* Král, Malý & Schneider, 2012
******** *[[Enoplotrupes tyrannus]]* Král, Malý & Schneider, 2012

## Kilder
* D. Král, V. Malý og J. Schneider (2015) Descriptions of four new *Enoplotrupes* (Coleoptera: Geotrupidae) species from China. Studies and Reports, Taxonomical Series 11: 323-337.https://www.researchgate.net/publication/282641848_Descriptions_of_four_new_Enoplotrupes_Coleoptera_Geotrupidae_species_from_China

## Eksterne lenker
* Bildegalleri over noen arter
* 
*
Ole Martin Nesselquist

**Ole Martin Nesselquist** (født 24. juni 1993) er en norsk fotballtrener som er hovedtrener for Moss.

## Karriere
### Trosvik
Han ble landets yngste A-lagstrener høsten 2012, da han som 19-åring ble ansatt som hovedtrener i , sentrumsklubben i Fredrikstad. Han fikk nasjonal oppmerksomhet da han i sin første sesong tok Trosvik IF tilbake til 3. divisjon med opprykk i 2013.

### Moss
Nesselquist ble ansatt som sportssjef i Moss Fotballklubb mai 2015, en rolle han kombinerte med hovedtrenerjobben i Trosvik IF ut 2015-sesongen. I november 2015 ble han assistenttrener i Moss FK under Ørjan Christiansen. I juni 2016 ble Moss FK og Ørjan Christiansen enige om å avslutte arbeidsforholdet etter dårlige resultater, og Nesselquist tok over hovedtreneransvaret midlertidig. Etter gode resultater ble Nesselquist fast ansatt som hovedtrener. Nesselquist fikk forlenget sitt engasjement i Moss FK til tross for nedrykk til Norsk Tipping-ligaen høsten 2016. 

I 2016 ble han tidenes yngste topptrener i norsk fotball.

2017-sesongen ble en rekordsesong for Moss FK; klubben hadde aldri tidligere fått flere poeng i løpet av én sesong eller scoret så mange mål på 26 kamper. Klubben rykket også opp igjen fra Norsk Tipping-ligaen etter 2017-sesongen, etter å ha vunnet serien med 11 poeng. Nesselquist forlenget etter sesongen sin kontrakt med Moss FK til ut 2018-sesongen. Den 9. oktober 2018 kom pressemeldingen fra Moss FK som fortalte at Nesselquist og klubben var enige om å ikke forlenge kontrakten etter 2018-sesongen. Hvor hans neste stoppested blir er ikke klart. Nesselquist lykkes med klubbens målsetning i 2018, nemlig å holde plassen i 2.divisjon avd.1. Moss FK holdt plassen tre serierunder før slutt.

Ole Martin Nesselquist er utdannet UEFA A-lisenstrener, og ifølge Dag Riisnæs (ansvarlig for trenerutdannelse i NFF) er han den yngste innen norsk fotball som har fått denne lisensen. Han tar i 2021 og 2022 UEFA Pro-lisens.

Den 1. desember 2017 fikk Nesselquist prisen "Årets Unge Trener" i Norsk fotball av Trenerforeningen i Norge. Han er tidenes yngste mottager av denne prisen.

Etter sesongen 2018 ga han seg som hovedtrener i Moss.

### Strømmen
Den 30. november 2018 ble det klart at Nesselquist blir hovedtrener for , og med det ble han også tidenes yngste trener i Norges to øverste divisjoner. Han skrev under kontrakt ut 2019 med opsjon på to år til.

Den 24. juni 2020 (dagen han fylte 27 år) ble det bekreftet at Nesselquist er verdens yngste hovedtrener på profesjonelt nivå i fotball.. Dette ble bekreftet av CIES Football Observatory 

Strømmen IF hadde vært i Obosligaen sammenhengende siden 2010, men høsten 2021 rykket Nesselquist Strømmen ned til Postnord-ligaen.

Den 29. november 2021 sa han opp jobben som hovedtrener for .

### Viking
Fredag 1.april 2022 offentliggjorde Viking Fotball at Nesselquist var ansatt som assistenttrener. 

### KR
I november 2022 ble han presenter som ny hovedtrener for den islandske klubben .

### Brann
I desember 2023 ble det klart at han ble trener for Brann 2.

### Moss
I juli 2025 ble han presentert som Moss Fotballklubbs nye hovedtrener.

## Referanser


## Eksterne lenker
*
Kjell Lynau

**Kjell Lynau** (født 21. mars 1922 i Oslo, død 22. juli 1983) var en norsk journalist og redaktør. Han ble ansatt i Norsk Telegrambyrå i 1945, og gikk over til *[[NÅ|Billedbladet NÅ]]* fra bladets oppstart i 1952. Fra 1954 til sin død var han redaktør for dette illustrerte ukebladet.

## Referanser




## Eksterne lenker
*
Sigmunn Salomonsen

**Sigmunn Salomonsen** (født 1959) er en norsk barnebokforfatter fra Vestvågøy.

Salomonsen har gitt ut fire barnebøker på Sentralforlaget hvor han også er daglig- og styreleder. Den ene av dem, *Trege Trygve*, fikk samiske utgaver i tillegg til den norske.

## Bibliografi
* *Svanhild*, (1992)
* *Svanhild kommer tilbake*, (1994)
* *Trege Trygve*, (2011)
* *Den gærne bonden*, (2013)

## Referanser
Svensk mesterskap i friidrett innendørs 2017

**Svensk mesterskap i friidrett innendørs 2017** ble arrangert i Telekonsult Arena i Växjö i Sverige fra 25. til 26. februar 2017.

## Resultater menn

## Resultat mix

* Stafetten var mellom to lag, født i hhv. 2004 og 2005

## Resultater kvinner

## Referanser


## Kilder
* Telekonsult Arena - Resultat ISM 25-26 feb 2017

## Eksterne lenker
* Svenska Friidrottsförbundet
Graverens Teglverk

**Graverens Teglverk**, også kalt **Graveren**, var et teglverk i Sandnes i Rogaland. Virksomheten ble etablert som **Østraadts Teglværk** i 1852, men skifta navn som aksjeselskap i 1877. Fram til 1926 produserte fem fabrikkanlegg først og fremst ulike typer bygningsprodukter i tegl (takpanner, drensrør for drenering i blant annet landbruket og murstein), siden også mer kunstnerisk keramikk. I 1976 fusjonerte Graveren med Ganns Potteri & Teglverk til A/S Gann-Graveren, et selskap som seinere ble kalt Sandnes Tegl AS. Det ble lagt ned i 1994.

## Teglverks- og pottemakerindustrien i Sandnes

Det finnes leirgrunn overalt i Sandnes, og den første produksjonen av teglstein på stedet kom i gang allerede 1783–84. Etter hvert som teglverks- og pottemakerindustrien vokste, oppsto byen og en kunne snakke om «de sju teglverka i Sandnes»:
#Sandnæs teglverk (Gamlaverket, 1784–1916)
#Graverens teglverk (Østraadts Teglværk, 1852–1997)
#Ullendals teglverk (Graverens teglverk nr. 3, 1860–1976)
#Altona Teglverk (1854-1920)
#Nynæs teglverk (O.C. Østraadt AS) (1873–1959)
#Ganns potteri- og teglverk (1873–1976)
#Lura teglverk limit (1900–1917)

## Referanser
Silphotrupes

***Silphotrupes*** er en slekt av biller i familiegruppen tordivler.

## Utseende
Middelsstore (ca. 15 millimeter), kraftige, blankt svarte tordivler. Kroppsformen er kort og bred. Dekkvingene har en litt læraktig overflate uten tydelige punktrader, beina er kraftige gravebein.

## Levevis
Disse billene er knyttet til husdyr og larvene lever av møkk nede i dype tunneler som foreldrene har gravd ut. Derfor finnes tordivlene helst på steder der bakken er lett å grave i, særlig på sandjord. De voksne billene flyr gjerne i skumringen, og lager en brummende lyd.

## Utbredelse
Slekten er endemisk for Den iberiske halvøy.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Scarabaeoidea
**** Familien tordivler, Geotrupidae
***** Underfamilien Geotrupinae
****** Slekten ***Silphotrupes*** Jekel, 1866 
******* *[[Silphotrupes escorialensis]]* (Jekel, 1866)
******* *[[Silphotrupes orocantabricus]]* (Verdu & Galante, 2000)
******* *[[Silphotrupes punctatissimus]]* (Chevrolat, 1840)

## Referanser


## Eksterne lenker
* Bilde av ''Silphotrupes escorialensis''
*
Liste over ordførere i Sveio

**Liste over ordførere i Sveio**. Sveio ble utskilt fra Finnås som egen kommune i 1865, og fikk lagt til Vikebygd sogn fra Fjelberg. I 1902 ble Vikebygd utskilt fra Sveio som egen kommune. I 1964 ble Valestrand og de vestre delene av Vikebygd lagt til Sveio, og en mindre grensejustering ble foretatt mot Vindafjord.

## Noter


## Referanser


## Litteratur
*
Mosambiks provinser

**[[Mosambik]]** er delt inn i ti provinser (*províncias*). I tillegg kommer hovedstadsområdet (*cidade*) som har status som provins. Totalt 11 administrative enheter.

 

## Referanser


## Eksterne lenker
*
Korkein oikeus

**Korkein oikeus** er Finlands alminnelige høyesterett, og dømmer i siste instans ved siden av den høyeste forvaltningsdomstolen, Korkein hallinto-oikeus.

Det skal være minst 15 dommere i Korkein oikeus, utnevnt av republikkens president. En av dommerne skal være domstolens leder og har tittelen president.

Korkein oikeus ble opprettet i 1918, etter at Finland ble selvstendig, med Sveriges høyesterett som forbilde. Den første presidenten var August Nybergh, som satt fra 1918 til 1920. I perioden da Finland var en del av Russland (1809–1917) ble rollen som høyesterett utøvet av justisdepartementet i Det keiserlige senatet for Finland.

## Referanser


## Eksterne lenker
* Nettside
Teaterdirektøren

***Teaterdirektøren*** («Der Schauspieldirektor»), K. 486, er et syngespill i opera buffa-tradisjon av Wolfgang Amadeus Mozart.

## Bakgrunn
Syngespillet ble laget som del av en konkurranse arrangert av keiser Joseph II, der Mozart og Antonio Salieri skulle arrangere hvert sitt enaktersstykke på hver sin side av Orangeriet. Begge var en parodi på det å sette opp en opera, og er slik et selvrefererende stykke. Mozarts stykke var på tysk, Salieris stykke, *[[Prima la musica e poi le parole]]* var på italiensk. Mozart skrev på ''Figaros bryllup da stykket ble bestilt, og det kom så i veien for ham, men han fikk mulighet til å harselere med det å sette opp en opera. Mens det er uklart hvem som vant, fikk Salieri best betalt.

## Roller

## Handling
Stykket består av kun fire sanger, av dem to arier, en trio og en allsang på slutten.

Teaterdirektøren Frank, sammen med buffasangeren Buff, har prøvelesning på to skuespillerinner for å se om de blir del av hans nye teatertropp. Mens begge blir ansatt, krangler de om hvem som skal ha hovedrollene og få best betalt. De illustrerer sine styrker ved å synge to imponrende arier (Herz: «Da schlägt die Abschiedsstunde», Silberklang: «Bester Jüngling»). Tenoren, Vogelsang, intervenerer, og i en trio kalt «Ich bin die erste Sängerin» («Jeg er primadonnaen») når de et kompromiss der begge får høy lønn og topkreditering. Stykket avsluttes med kvartetten «Jeder Künstler strebt nach Ehre».

## Referanser
Wachet auf, ruft uns die Stimme

**Wachet auf, ruft uns die Stimme**, BWV 140, er en kantate komponert av Johann Sebastian Bach.

Kantaten ble skrevet i Leipzig i 1731 for den 27. søndagen etter treenighetssøndag, som dette året var den 25. november. Da denne søndagen bare kom i år da påsken var ekstra tidlig, ble ikke kantaten fremført ofte. Teksten er skreven av Philipp Nicolai (sats 1, 4, 7), mens resten er skreven av en ukjent tekstforfatter. 

Kantaten er på norsk kjent som «Vakna opp, så ljoder luren» / «Sions vekter hever røsten». Den er også kjent som en av de såkalte Schübler-koralene. 

## Instrumentering og struktur
Stykket er instrumentert for to oboer, engelsk horn, to fioliner, fiolin piccolo, bratsj, valthorn og basso continuo, samt tre sangsolister (sopran, tenor, bass) og firstemmig kor.

Kantaten består av sju satser:
# «Wachet auf, ruft uns die Stimme», koral
# «Er kommt, er kommt, der Bräut'gam kommt!», resitativ for tenor
# «Wann kommst du, mein heil?», arie for sopran og bass
# «Zion hört die Wächter singen», koral
# «So geh' herein zu mir», resitativ for bass
# «Mein Freund ist mein! Und ich bin sein!», Duett for sopran og bass
# «Gloria sei dir gesungen», koral

## Media

## Referanser


## Eksterne lenker
* Kantatens fullstendige tekst <small>(tysk)</small>
Manon Petit

**Manon Petit-Lenoir** (født 7. desember 1998 i Clermont-Ferrand) er en fransk snøbrettkjører som konkurrerer i snowboardcross.

Hun representerte Frankrike under Vinter-OL for ungdom 2016 på Lillehammer, der hun tok gull i snowboardcross.

Under VM i freestyle og snøbrett 2017 tok hun sølv i snowboardcross for lag sammen med Charlotte Bankes.

Under Vinter-OL 2022 i Beijing, ble hun utslått i åttendedelsfinalen. 

## Referanser


## Eksterne lenker
* 
* 
*
Innu

**Innu**, eller **naskapi-montagnais**, er et nordamerikansk urfolk som lever i det nordlige Québec og i Labrador i Canada. Totalt er det registrert  innuer, hvorav 90 prosent bor i Québec (2014). Språket, innu-aimun, er et algonkinsk språk som snakkes av rundt .

## Referanser
Morten Martens

**Morten Martens** (født 1982) er en norsk produsent, multi-instrumentalist og frontfigur i bandet Les Imprimés. Han har blant annet jobbet med Darkside Of The Force, Salvador Sanchez, Hanne Kolstø, Thom Hell, Vågsbygd Handy, Charlotte Qvale & Marte Wulff og Hemmelig Sekt.

## Diskografi
* El Dia De Los Puercos - Darkside Of The Force (2006) (produsent)
* 18 - Love:Fi (2009) (produsent)
* Black Midnight, Stars & Streetlights - The Crank Bros. (2009) (produsent)
* Tenderleaves - Tenderleaves (2010) (produsent)
* A Common Rand Of People - Post (2010) (produsent)
* You Are The Night - Grande (2010) (produsent)
* Happy Daze - Salvador Sanchez (2010) (produsent)
* Undervannsmusikk - Vågsbygd Handy (2010) (vokalprod, mix)
* Follow The Trail - Tenderleaves (2012) (produsent)
* Beauty In Bloom - Odeon (2012) (produsent)
* The Beautiful Struggle - Davy Jones' Locker (2012) (produsent)
* Belle Epoché - Tenderleaves (2013) (produsent)
* Forever Maybe - Hanne Kolstø (2014) (co-produsent, musiker)
* Six - Thom Hell (2014) (produsent)
* Sylvartune - Tenderleaves (2014) (produsent)
* Elephant Nation EP - Oakland Rain (2015) (produsent)
* Until This Blows Over - Thom Hell (2015) (produsent)
* Breathe: Inhale/Exhale - Georg (2015) (co-produsent)
* While We Still Have Light - Hanne Kolstø (2015) (co-produsent, musiker)
* Senk Dine Hvite Vinger - Marte Wulff & Charlotte Qvale (2015) (musiker)
* Long Way Home - The Looming (2016) (produsent)
* Starting All over All Over Again - Tenderleaves (2016) (produsent)
* Happy Rabbit - Thom Hell (2016) (produsent)
* Fest Blikket - Hanne Kolstø (2016) (musiker)
* It's Another Wor d - Picidae (2016) (produsent)
* Hemmelig Sekt - Skyggen Av Skyggen (2018) (produsent)
* Hemmelig Sekt - Neo Tokyo (2019) (produsent)
* Aadal - Silver (2020) (produsent)
* Aadal - Lost Songs (2022) (produsent)

## Eksterne lenker
*
Svensk mesterskap på 100 km 2016

**Svensk mesterskap på 100 km 2016** (ultraløp) ble arrangert 13. juli 2016, i Norrköping. 

## Resultater
### Herrer




### Kvinner



 

## Kilder
* SM Friidrott - Resultat SM Löpning 100 kilometer, 2016-07-13, Norrköping
Sailfish OS

**Sailfish OS (SFOS)**, også kalt **SailfishOS**, er en Linuxdistribusjon for mobile enheter sin kombinerer Linuxkjernen med mellomvaren Mer, et proprietært brukergrensenitt fra det finske Jolla Oy (alternativt et åpent brukergrensesnitt) og andre komponenter fra tredjeparter.

Sailfish OS blir utviklet av Jolla Oy, prosjektfellesskapene Salfish og Mer, medlemmer av Sailfish Alliance og forskjellige medlemmer av brukernettverk.

Sailfish OS ble lansert i 2012 som en etterfølger til MeeGo. Siste versjon er 5.0 (Tampella) som ble lansert 24. februar 2025.

## Referanser
Junior-VM i snøbrett

**Junior-VM i snøbrett** har blitt arrangert årlig av det internasjonale skiforbundet siden 1997. Mesterskapet inkluderte sist øvelsene parallellslalåm og parallellstorslalåm, samt snowboardcross individuelt og lag. Tidligere har det også blitt konkurrert i big air, halfpipe, slopestyle og storslalåm.

## Mesterskap

## Øvelser

## Eksterne lenker
* Resultater hos *FIS-Ski.com*